અમદાવાદ: માતાએ તરછોડેલા 1 વર્ષીય રુદ્રનું મોત | Court Put Stay On Arrest Of Toral Patel - Other | I Am Gujarat
Gujarati News Other અમદાવાદ: માતાએ તરછોડેલા 1 વર્ષીય રુદ્રનું મોત
અમદાવાદ: માતાએ તરછોડેલા 1 વર્ષીય રુદ્રનું મોત
Updated: Mar 13, 2018 10:25 am IST
1/6જન્મજાત બીમારીથી પીડાતો હતો રુદ્ર
અમદાવાદઃ શહેરમાં માતાએ બાળકને ત્યજી દેતાં તમેના વિરુદ્ધ પોલીસ ફરિયાદ નોંધાઇ છે. 14 મહિનાનો રૂદ્ર એસોફગેલ એરેસિયા નામની બીમારીથી પીડાતો હતો. આ એક જન્મજાત બીમારી છે જેમાં અન્ન નળી પેટની જગ્યાએ બ્લાઇન્ડ પાઉચમાં જતી હોય. સોમવારે સિવિલ હોસ્પિટલમાં રૂદ્રાએ અંતિમ શ્વાસ લીધા. પિતા અને રિયલ એસ્ટેટ એજન્ટ ઘનશ્યામ પટેલની જગ્યાએ તેના દાદા-દાદી ડાહ્યા પટેલ અને આનંદીબેન દ્વારા રુદ્રાની સારસંભાળ લેવામાં આવી રહી હતી.
2/6માતા સામે ફરિયાદ
રુદ્રના દાદા ડાહ્યાભાઇ પટેલે કહ્યું કે રૂદ્ર 2 દિવસનો હતો ત્યારે જ તેની તબીયત ખરાબ થઇ ગઇ હતી અને ત્યારે પહેલું ઓપરેશન કરાવવામાં આવ્યું હતું. "જન્મજાત બીમારી હોવાનું માલુમ પડતાં રૂદ્રાની મમ્મી તોરલ પટેલ અમને અને રૂદ્રાને છોડીને જતી રહી હતી. ત્યારથી રૂદ્રા અમારી સાથે જ હતો. રૂદ્રાના પિતાએ બાળકને ત્યજવા બદલ તોરલ સામે પોલીસ ફરિયાદ કરી છે."
3/6કોર્ટેનો સ્ટે
આગળ પટેલે કહ્યું કે સોમવારે બપોરે રૂદ્રની હાલત વધુ ખરાબ થઇ જતાં તેને સિવિલ હોસ્પિટલે ખસેડવામાં આવ્યો હતો. સારવારના ટૂંકા ગાળામાં જ રૂદ્રએ શ્વાસ છોડી દીધા હતા. બીજી બાજુ ઘનશ્યામ પટેલે નોંધાવેલી ફરિયાદ મામલે સોમવારે ગુજરાત હાઇકોર્ટે તોરલ પટેલની ધરપકડ પર સ્ટે લગાવી દીધો છે.
4/6ફરિયાદ રદબાતલ કરવા તોરલની અરજી
ઘનશ્યામ પટેલે કરેલી ફરિયાદને રદબાતલ કરવા માટે તોરલ પટેલે અરજી કરી હતી. કોર્ટે આ અરજીની આગળની પ્રક્રિયા માટે તોરલ અને ઘનશ્યામને હાજર રહેવા કહ્યું છે. જસ્ટિસ પારડીવાલાએ ત્યાં સુધી તોરલની ધરપકડ ન કરવા નિર્દેશ આપ્યો છે.
5/6નારણપુરા પોલીસ સ્ટેશને ફરિયાદ થઇ
ગત મહિને તોરલ અને ઘનશ્યામનો કેસ સમાચારમાં છવાયો જ્યારે રુદ્રને ત્યજવા બદલ તોરલના પતિએ નારણપુરા પોલીસ સ્ટેશને તેની સામે ફરિયાદ નોંધાવી હતી. રુદ્રને જન્મ આપ્યા બાદ ઘરે પરત ન આવવાનો તોરલ પર આરોપ લાગ્યો હતો. તેના દીકરાના સર્વાઇવલ માટે જરૂરિયાતો પૂરી ન પાડવા બદલ અને જાણી જોઇને રૂદ્રની અવગણના કરવા બદલ પોલીસે જૂવેનાઇલ જસ્ટીસ એક્ટ (કેર એન્ડ પ્રોટેક્શન ઑફ ચાઇલ્ડ) એક્ટ અંતર્ગત તોરલ સામે ફરિયાદ નોંધી છે.
6/6તોરલે પણ અગાઉ કર્યો હતો કેસ
વકીલ મનન શાહ દ્વારા કરેલી પોતાની અરજીમાં તોરલે કહ્યું કે, 'તોરલે તેના પતિ અને સાસરિયાં સામે અગાઉ ફરિયાદ નોંધાવેલી હતી જેનો બદલો લેવા માટે ઘનશ્યામ પટેલે આ ફરિયાદ નોંધાવી છે. દહેજની માગણી કરીને તેને હેરાન કરવામાં આવતી હોવાથી ઘનશ્યામ અને તેના પરિજનો વિરુદ્ધ ફરિયાદ નોંધવામાં આવી હતી. જેથી તોરલ તે ઘરમાં રહી શકે તેમ ન હતી.'